paragraph_text: Baidu, Inc. (kineski: 百度; pinyin: Bǎidù, što znači „sto puta“) je kineska multinacionalna tehnološka tvrtka specijalizirana za usluge i proizvode povezane s internetom i umjetnom inteligencijom, sa sjedištem u pekinškom okrugu Haidian.<ref>https://www.investopedia.com/terms/b/baidu.asp Preuzeto 14. studenoga 2020. Jedna je od najvećih svjetskih tvrtki za umjetnu inteligenciju i internet. Holding društvo grupe registrirano je na Kajmanskim otocima.<ref>https://ir.baidu.com/news-releases/news-release-details/baidu-announces-fourth-quarter-and-fiscal-year-2018-results?ID=2388505&c=188488&p=irol-newsArticle Preuzeto 14. studenoga 2020. Baidu su u siječnju 2000. godine osnovali Robin Li i Eric Xu. Internetska tražilica Baidu trenutno je četvrta najposjećenija web stranica na svijetu na Alexa Internet ljestvici. Baidu vuče podrijetlo iz RankDexa, ranije tražilice koju je Robin Li razvio 1996. godine, prije nego što je osnovao Baidu 2000. godine, kao kinesku inačicu Googlea.